Source: https://www.jogiforum.hu/hirek/38512
Timestamp: 2019-12-07 10:03:59
Document Index: 17863770

Matched Legal Cases: ['Kúria ', 'bíróság\n', 'bíróság ', 'bíróság ', 'Kúria ', 'bíróság ']

Eljött az idő az Alaptörvény első átfogó értékelésére - Az Ab és a Kúria kutatási eredményeit konferencia keretében mutatják be | hírek | Jogi Fórum ﻿
2017.11.29. Jogi Fórum / Alkotmánybíróság
2012. január elsejével hatályba lépett Magyarország új Alaptörvénye. Az egyik legkarakteresebb változást az alkotmányjogi panasz intézményének új szabályozása, valamint az jelentette, hogy a bírói ítéletekben az Alaptörvény rendelkezései közvetlen hivatkozásként is megjelennek. Új intézmény a valódi alkotmányjogi panasz,amely az egyedi ügyekben hozott bírói ítéletek megsemmisítését teszi lehetővé.
"A valódi alkotmányjogi panasz sikerének titka a kölcsönös önkorlátozáson alapuló bírói párbeszéd" – tette hozzá Sulyok Tamás. Önkorlátozás az Alkotmánybíróság részéről az, hogy a bírói ítéleteket csak alapjogi sérelem esetén semmisíti meg. Az önkorlátozás a bíróságok részéről pedig azt jelenti, hogy ítéleteik meghozatala során figyelembe kell venniük az Alkotmánybíróság alaptörvény-értelmezését. A kölcsönösön korlátozáson alapuló bírói párbeszéd különös hangsúlyt kap a legfőbb bírói szerv, a Kúria és az Alkotmánybíróság kapcsolatában. A két alkotmányos intézmény eljárásainak összehangolását a két intézmény közötti szakmai és kollegiális kapcsolat is elősegíti.